52. schôdza NR SR - 1.deň - B. popoludní
Dátum: 2026-05-26
Poslanec: Mesterová, Zuzana (PS)
Druh vystúpenia: Vystúpenie v rozprave

Ďakujem pekne za slovo, pán predsedajúci. Využijem túto možnosť, koľko sa bude dať, lebo šípim, že pri najbližšej zmene rokovacieho poriadku takýto flexibilný prístup k času už nebude, tak poďme na to. A nemám, nemám, nemám nálepky. Dobre. Nemám nálepky. A chcem si osvojiť to, čo tu pán Gašpar zaviedol dnes. Budeme si hovoriť v čase, o čom tu rokujeme. No tak rokujeme o podrobnejších pravidlách rokovania Národnej rady. A aplikačná prax, konkrétne obžalovaného podpredsedu, dnes ukázala, že podrobnejšie pravidlá rokovania Národnej rady potrebujú zmenu, potrebujú dopracovanie, preto ja rovno v úvode dávam návrh na vrátenie tohto materiálu na dopracovanie, lebo evidentne za tieto tri hodiny sme zistili, že nie je tento návrh komplexný ani kompletný a potrebuje nielen rokovací poriadok zmenu, ale aj tieto, tieto pravidlá, lebo dnes bol vykázaný poslanec Hlina za oblečenie alebo za nápis na oblečení a máme tu nový paragraf v rokovacom poriadku v tomto bez nálepok, bez nejakých vizuálnych, a nie z dielne Progresívneho Slovenska, ani logo, nič tam nemáme. § 9a. Poslanec je povinný pri výkone svojej funkcie správať sa v súlade so zásadami slušného správania, dobrých mravov. Odsek 2. Poslanec je povinný nosiť v rokovacej sále a v rokovacej miestnosti výboru formálny odev, ktorý zodpovedá dôstojnosti a vážnosti poslanca a postaveniu Národnej rady. Zakazuje sa nosenie odevu alebo doplnkov odevu, ktoré propagujú politickú stranu alebo politické hnutie, šíria reklamu alebo vyobrazujú urážlivý obsah. Podrobnosti upravuje etický kódex. No, čo hovorí etický kódex o obliekaní? Etický kódex o obliekaní hovorí, že za formálny odev sa – pravidlá obliekania článok štyri pre tých, ktorí by si chceli pozrieť – za formálny odev sa považuje pánsky oblek s košeľou alebo slušné nohavice so sakom a košeľou pre muža a dámsky kostým – nohavice alebo sukňa s vrchným dielom – alebo šaty vhodné na formálne príležitosti pre ženu a spoločenská formálna obuv. Za formálny odev sa nepovažuje napríklad športové oblečenie alebo športová obuv. Poslanec môže na svojom oblečení nosiť odznaky alebo stužky na vyobrazenie podpory rôznych národných dní alebo medzinárodných dní. Nič sa tu nehovorí o tom, čo je našité na obleku. Neviem, tak možno treba doplniť etický kódex a možno treba doplniť tie pravidlá, o ktorých tu rokujeme, ale v čl. 6 etický kódex veľmi jasne hovorí jednu vec. Postup predsedajúceho na schôdzi Národnej rady. Predsedajúci na schôdzi Národnej rady vedie schôdzu Národnej rady spôsobom, ktorý posilňuje dôveryhodnosť a dobré meno Národnej rady. Postupuje nestranne, zdvorilo, s odbornou starostlivosťou a s rešpektom voči všetkým poslancom a iným osobám prítomným na schôdzi Národnej rady a dbá na zákaz diskriminácie. No. A tu máme vážny problém, kolegovia a kolegyne. Lebo s rešpektom voči všetkým poslancom aj znamená, že ak niektorého poslanca vykážete z pléna Národnej rady, tak mu zdvorilo, ale veľmi konkrétne oznámite, za čo presne ho vykazujete aj s odôvodnením. A toto sa dnes nestalo, alebo starostlivo a s rešpektom voči všetkým zúčastneným aj znamená, že keď pán predseda, že predsedajúci schôdze veľmi citlivo aplikuje prerušenie rozpravy, nie na to, aby niekoho mentoroval, ale na to, aby v minimálnej možnej miere korigoval rokovanie Národnej rady. To nie je na to, aby pán podpredseda si zobral slovo a hovoril poslancom svoj subjektívny výklad rokovacieho poriadku, kde, v akej veci sa kedy môžu, nemôžu a na koho sa môžu obrátiť. Aj to z môjho pohľadu znamená odborne, starostlivo a s rešpektom voči všetkým poslancom a iným osobám prítomným na schôdzi Národnej rady. To znamená aj to, že pán predsedajúci alebo pán podpredseda si nevezme slovo na to, aby obhajoval seba, že sa nepostaví tu za tento rečnícky pultík a nezačne hovoriť o svojej kauze trestnej, ktorú má úplne iný orgán riešiť a kde môže aplikovať svoje hodnotiace úsudky. Lebo inak to nie je ani zdvorilo, ani nestranne, lebo v prvom rade on tu obhajuje seba. Vo svoj prospech koná, vo svoj prospech zneužíva túto technickú funkciu, ktorú dostal podpredsedu Národnej rady a teda z môjho pohľadu, a máme tu nový etický kódex, absolútne nedodržiava čl. 6. Lebo keď má pristupovať rovnako ku všetkým, tak to znamená aj vrátane seba a vyslovene má viesť rokovanie, nie zneužívať pozíciu podpredsedu Národnej rady na to, aby tu hovoril o sebe, vo svoj prospech, na svoju obhajobu, aby tu hovoril nejaké svoje hodnotiace úsudky. Na to má priestor v čase, keď nepredsedá, môže tu sedieť nejako vždy, keď do predseda odíde a môže sa zapájať do rozpravy, či už tu vystúpi, dokonca opakovať: Pane, toto ja veľmi kvitujem, túto zmenu. Škoda, že bude krátka, alebo môže sa zapájať faktickými poznámkami. Tak, keď ideme aplikovať takto veľmi citlivo rokovací poriadok, že až prvú hodinu po jeho zmene, odkedy platí, sme tu vykázali poslanca za našivku, ktorej znenie si ten, ktorý ho vykázal, ani vlastne nevedel zreprodukovať, tak potom takto veľmi citlivo pristupujme aj k článku šesť etického kódexu o tom, čo znamená odborne, dôsledne, starostlivo a s rešpektom voči všetkým zúčastneným v rokovacej miestnosti. Lebo toto sa tu deje pravidelne. Vy nemáte rešpekt ani k rokovaciemu poriadku. Nemôžu ľudia, ktorí hlasujú za prílepky a vedome porušovanie rokovacieho poriadku, hovoriť o tom, že k nemu majú rešpekt. A keď sme pri prílepkach, ešte si spravme taký test. Ktoré porušenie rokovacieho poriadku prinesie väčšiu škodu? Sako, ktorého nášivka je tak veľká, že väčšina nedovidí ani prečítať nadpis na nej, alebo to, že niekto v rozpore s rokovacím poriadkom schváli prílepok, ktorý o dva mesiace musí prísť zrušiť, lebo nám hrozí, že nám milióny z Európskej únie budú krátené. Hovorím o úrade na ochranu oznamovateľov, pre tých, ktorí zabudli, a na ten výkon zrušenia tohto úradu a jeho následného zrušenia. Alebo ten, kto prinesie pozmeňovák, ktorý je protiústavný. Napríklad Kaliňák. Alebo zákon, ktorým ste chceli likvidovať občiansky sektor, ktorý Ústavný súd vyhodnotil ako protiústavný. V skrátenom legislatívnom konaní sa tu prijímajú veci, ktoré do skráteného legislatívneho konania nepatria. To je porušenie rokovacieho poriadku. Prílepkami sa tu menia veci, ktoré sa prílepkami a takýmto spôsobom meniť nemajú. Opakovane a vedome za to hlasujete, lebo vás na to spravodajca zakaždým upozorní, zakaždým jeden, ktorý si tu vytiahol krátku zápalku, zakričí „namietka“ a celé plénum koalície zborovo hlasuje za porušenie rokovacieho poriadku. Tak, ak tak veľmi citlivo vyhodnocujeme rokovací poriadok, ktoré z týchto porušení má ambíciu alebo schopnosť priniesť väčšiu škodu? Nápis na saku, ktorý uráža, ako sme sa dozvedeli, 42 ľudí, alebo… Kde zborovo hlasuje za porušenie rokovacieho poriadku, tak ak tak veľmi citlivo vyhodnocujeme rokovací poriadok, ktoré z týchto porušení má ambíciu alebo schopnosť priniesť väčšiu škodu. Nápis na saku, ktorý uráža, ako sme sa dozvedeli, 42 ľudí, alebo zákon, ktorý má vplyv na 5 miliónov ľudí? Skúste si na toto, kolegovia, odpovedať. Lebo bez toho, aby sme naozaj začali napĺňať slová, ktoré sú v tom rokovacom poriadku napísané, žiadne pravidlá na podrobnejšie rokovanie Národnej rady nebudú úspešné. Lebo tie musí niekto aplikovať a aplikovať iba ten, ktorý rozumie tomu, čo je demokracia, rozumie tomu, čo znamená nezneužívať toto postavenie, bez toho aj keď budú mať 100 strán, aj keď budú napísané tak podrobne, že Biblia by sa v tomto mohla schovať, nebude to účinné, nebude to efektívne, lebo vždy sa nájde niekto, kto si svojvoľne vyloží čokoľvek a potom odkáže len na § 32 a na to, že má na to právo a tam príbeh končí. A toto robí Tibor Gašpar pravidelne bez ohľadu na to, ktorá verzia rokovacieho poriadku platí. Preto my navrhujeme jeho odvolanie, lebo funkciu podpredsedu Národnej rady zneužíva, zneužíva vo svoj prospech, zneužíva na to, aby umlčiaval ľudí, ktorým sa, ktorí sa mu nepáčia, ktorým sa mu nepáčia ich názory, nepáči sa mu, keď niekto kritizuje jeho a zneužíva túto funkciu na to, aby tu kádroval poslancov Národnej rady na tých, ktorí sú hodní slova, a na tých, ktorí hodní slova nie sú. Toto sa tu deje tri roky a dnes zmena rokovacieho poriadku, konkrétne bod podrobnejšie pravidlá rokovania Národnej rady a aplikačná prax ako vyšivaná saku a o jej za Hlinu, hneď tu vidíme zneužívanie moci. Vy si môžete na saka dať všetci na stierky. Rád zneužívam moc. Ďakujem pekne.